stanford-oval/wikipedia huggingface dataset:
1958 במדע
אסטרונומיה וחקר החלל

4 בינואר – הלוויין ספוטניק 1 מסיים את תפקידו ומתרסק לכדור הארץ, הקשר עמו פעל שבועיים והוא שהה כ-3 חדשים חלל.
31 בינואר – ארצות הברית שגרה בהצלחה את הלוויין הראשון שלה - אקספלורר 1.
31 בינואר - גילוי חגורות ואן אלן  בעזרת הלוויין "אקספלורר 1"
17 במרץ – שיגור לוויין על גבי משגר דו שלבי בתוכנית ואנגארד, לוויין ראשון המופעל על ידי אנרגיה סולארית, הקשר עמו פעל עד שנת 1964 והוא הלוויין הוותיק ביותר שעדיין מרחף בחלל.
29 ביולי – הקונגרס של ארצות הברית מחליט על הקמת נאס"א.
18 בדצמבר – שיגור לוויין תקשורת ראשון על ידי ארצות הברית. הלוויין SCORE שוגר בעזרת טיל אטלס B ותפקד במשך 12 ימים.
20 בדצמבר – הכרזה על תוכנית מרקורי שמטרתה לשגר אסטרונאוט לחלל
תחילת תוכנית פיוניר - תוכנית אמריקאית לחקר הכוכבים במערכת השמש בעזרת לוויינים.
כנס סולווה ה-11 - מבנה והתפתחות היקום
ביוכימיה

חקר מבנה ההמוגלובין בקריסטלוגרפיה באמצעות קרני רנטגן על ידי מקס פרוץ וג'ון קנדרו.
ביצוע ניסוי מסלסון ושטאל, הדגמה של אופן שכפול ה-DNA
ביולוגיה

גילוי MHC, קבוצת גנים הנמצאת בגנום של רוב החולייתנים, ובהם האדם, ואשר מקודדת חלבונים בעלי חשיבות עליונה למערכת החיסון, על ידי ביולוג צרפתי ג'אן דוסה (Jean Dausset).
ג'ון גורדון מבצע שיבוט צפרדע תוך שימוש בגרעין תא סומטי שנלקח מראשן של צפרדע.
גאולוגיה

גילוי מגנטוספירה סביב כדור הארץ.
טכנולוגיה

3 באוגוסט – הצוללת הגרעינית נאוטילוס משלימה מעבר מתחת לכיפת הקרח של הקוטב הצפוני
12 בספטמבר – ייצוג מעגל משולב ראשון על ידי ג'ק קילבי בחברת טקסס אינסטרומנטס.
מדעי המחשב

במפגש של מדענים אמריקאים (ACM) ואירופאים (GAMM) במכון הטכנולוגי של ציריך (ETH) נוצרת שפת תכנות פרוצדורלית ALGOL
תחילת שימוש ב-LISP, שפת תכנות עילית שהומצאה על ידי ג'ון מקארתי למחקר בתחום הבינה המלאכותית.
רפואה

7 ביוני הרופא הבריטי יאן דונלד מתאר שימוש בבדיקת אולטרה סאונד רפואית בספרות מקצועית.
ביצוע השתלה ראשונה של קוצב לב. הניתוח בוצע בשוודיה, המנותח נפטר בשנת 2011.
תיאור לימפומת בירקיט
גילוי חוסמי בטא במעבדות לילי
פרסים

פרס נובל
פרס נובל לפיזיקה - פאבל צ'רנקוב, איליה פרנק ואיגור תם, על גילוי אפקט צ'רנקוב ופירושו
פרס נובל לכימיה - פרדריק סנגר, על עבודתו על מבנה החלבונים, ובפרט אינסולין.
פרס נובל לפיזיולוגיה ורפואה - ג'ורג' וולס בידל, אדוארד לורי טטום, יהושע לדרברג, על גילוי התפקיד של הגנים בניהול התהליכים הביוכימיים בתא.
מדליית פילדס - קלאוס פרידריך רות (Klaus Roth) (בריטניה), רנה תום (צרפת)
פרס ישראל
מדעי היהדות - יוסף קלוזנר, בן-ציון דינור, יחזקאל קויפמן, גרשם שלום, יצחק בער
מדעי החברה - רחל כצנלסון-שזר
מדעים מדויקים - יואל רקח, מרכוס ריינר
מדעי הרוח - מרדכי מרטין בובר
מדעי הרפואה - ברנרד צונדק
מדעי החיים - יהודה ליאו פיקרד
נולדו

21 במאי – קרטיס מק מילאן (Curtis T. McMullen), מתמטיקאי אמריקאי זכה במדליית פילדס
21 באוקטובר - אנדריי גֵיְים, פיזיקאי הולנדי יליד רוסיה, חתן פרס נובל לפיזיקה על מחקריו בתחום יריעת גרפן דו־ממדית.
נפטרו

1 בפברואר – קלינטון דייוויסון, פיזיקאי אמריקאי חתן פרס נובל לפיזיקה על הגילוי של עקיפת אלקטרונים בגבישים, ניסוי שאישר את ההשערה של לואי דה ברויי על האופי הגלי של חלקיקים (נולד ב-1881).
16 באפריל – רוזלינד פרנקלין, ביופיזיקאית יהודית-בריטית שתגליותיה סיפקו את הבסיס להבנת מבנה ה-DNA, (נולדה ב-1920).
25 באפריל – שארל-ויקטור מוֹגֶן, מינרלוג וקריסטלוגרף צרפתי, מחלוצי הקריסטלוגרפיה באמצעות קרני רנטגן (נולד ב-1878).
20 ביוני – קורט אלדר, כימאי גרמני, חתן פרס נובל לכימיה במשותף עם אוטו פאול הרמן דילס, על עבודתם לפיתוח תגובת דילס-אלדר, שיטה לסינתזת מולקולות טבעתיות (נולד ב-1902).
14 באוגוסט – פרדריק ז'וליו-קירי, פיזיקאי צרפתי וחתן פרס נובל לכימיה, יצירת יסודות רדיואקטיביים מלאכותיים (נולד ב-1900).
27 באוגוסט – ארנסט לורנס, פיזיקאי אמריקאי, ממציא הציקלוטרון, חוקר נודע בפיזיקה גרעינית, חתן פרס נובל לפיזיקה (נולד ב-1901).
14 באוקטובר – דאגלס מוסון, גאולוג אוסטרלי, חוקר אנטארקטיקה ואיש האקדמיה (נולד ב-1882).
17 בנובמבר – יוטקה טניאמה, מתמטיקאי יפני, ידוע בעיקר בזכות השערת טניאמה-שימורה שהובילה בספו של דבר להוכחת המשפט האחרון של פרמה (נולד ב-1927).
15 בדצמבר – וולפגנג פאולי, פיזיקאי אוסטרי, שנודע בעקבות עבודתו על תאוריית הספין, ובפרט עקב עקרון האיסור שנקרא על שמו (נולד ב-1900)
דגם בגודל מלא של הלוויין אקספלורר 1 מונף על ידי ד"ר ויליאם ה. פיקרינג, ג'יימס ואן אלן וד"ר ורנר פון בראון
1954 במדע

| 0 | 1 | 2 | 3 |
| --- | --- | --- | --- |
|  |  | 1954  במדע |  |
< · 1952 · 1953 — 1954 — 1955 · 1956 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1954.
ארכאולוגיה

גילוי "ספינות ח'ופו" במצרים
ביוכימיה

גילוי מבנה ויטמין B12 על ידי דורותי קרופוט הודג'קין
ביולוגיה

דניאל ארנון (Daniel Arnon) מדגים במעבדה את הפעילות הכימית של הפוטוסינתזה בכלורופלסטים
היסטוריה של המדע

ג'וזף נידהם מפרסם את הכרך הראשן של "מדע וציוויליזציה בסין"
חקר החלל

21 בפברואר – שיגור טיל Véronique-NA לטיסה תת-מסלולית על ידי צרפת. המדינה השלישית ששיגרה טיל לחלל.
טכנולוגיה

שימוש במכ"ם למדידת מהירות.
סינתזה ראשונה של יהלום מלאכותי בתנאי לחץ גבוהה בחברת ג'נרל אלקטריק על ידי הכימאי טרייסי הול (Tracy Hall).
ייצור תא פוטו-וולטאי (תא סולארי) מודרני במעבדות בל
תחילת ייצור מקלט רדיו על בסיס טרנזיסטור בארצות הברית.
27 ביוני – לראשונה מופעלת תחנת כוח גרעינית לייצור חשמל בברית המועצות.
29 ביוני – פטנט על פיתוח כיפה גאודזית מוענק לבאקמינסטר פולר.
30 בספטמבר – נאוטילוס, צוללת גרעינית ראשונה, הושקה על ידי צי ארצות הברית.
מדעי המחשב

7 בינואר – הצגה הראשונה של מערכת תרגום מכונה בחברת IBM בניו יורק.
פיתוח שפת התכנות פורטרן בחברת IBM.
פיתוח אלגוריתם מיון בסיס על ידי הרולד סיוארד (Harold H. Seward).
פיזיקה

כנס סולווה ה-10 - אלקטרונים במתכות
2 בינואר – הרולד הופקינס (Harold Hopkins) ונרינדר סינג קפאני (Narinder Singh Kapany) מדווחים על העברת אור דרך צרור סיבים אופטיים באורך 75 סנטימטר תוך ניחות מינימלי.
1 במרץ – ארצות הברית מבצעת ניסוי של פצצת מימן שהוטלה מן האוויר באטול ביקיני שבאוקיינוס השקט.
29 בספטמבר – נפתח המרכז לחקר חלקיקים CERN.
רפואה

23 בפברואר – חיסון המוני ראשון נגד שיתוק ילדים בפיטסבורג, ארצות הברית.
השתלות איברים ראשונות מבוצעות בבוסטון ופריז.
23 בדצמבר - ביצוע מוצלח של השתלת כליה בין זוג תאומים על ידי ג'וזף מוריי (Joseph Murray).
מתחיל השיווק של התרופה האנטי-פסיכוטית הייעודית הראשונה - כלורפרומאזין.
פרסים

מדליית פילדס במתמטיקה - ז'אן-פייר סר (צרפת), קוניהיקו קודאירה (יפן)
פרס נובל
פרס נובל לפיזיקה - מקס בורן וולתר בותה על מחקריו הבסיסי במכניקת הקוונטים, ובמיוחד על הפרוש הסטטיסטי של פונקציית הגל.
פרס נובל לכימיה - לינוס פאולינג, על מחקריו בעניין אופי הקשר הכימי.
פרס נובל לפיזיולוגיה ורפואה - ג'ון פרנקלין אנדרס, תומאס הקל וולר, פרדריק צ'פמן רובינס, ארצות הברית על שהראו כיצד ליצור תרבית וירוס שיתוק ילדים במבחנה.
פרס ישראל
מדעי היהדות - משה צבי סגל
מדעי הרוח - שמואל הוגו ברגמן
מדעים מדויקים - פרנץ אולנדורף
מדעי החיים - מיכאל זהרי
נולדו

4 בפברואר – ולדימיר דרינפלד (Vladimir Drinfeld), מתמטיקאי סובייטי-אמריקאי זכה במדליית פילדס.
8 בפברואר – ויליאם ג'וֹי, מדען מחשב אמריקאי.
9 בפברואר – קווין ווֹריק, מדען בריטי, עוסק בקיברנטיקה.
12 בפברואר – פיליפ צימרמן, מדען מחשב אמריקני, הראשון שהפיץ תוכנה חופשית להצפנת דואר אלקטרוני.
28 בפברואר, ג'אן בוגן (Jean Bourgain), מתמטיקאי בלגי זכה במדליית פילדס.
28 במרץ, גרד פאלטינגס, מתמטיקאי גרמני זכה במדליית פילדס.
20 ביוני – אילן רמון, טייס החלל הישראלי הראשון.
17 באוגוסט – אינגריד דובישי, פיזיקאית ומתמטיקאית ילידת בלגיה.
27 בספטמבר – לארי וול, מדען מחשבים אמריקאי.
נפטרו

17 בינואר – לאונרד יוג'ין דיקסון, מתמטיקאי אמריקני (נולד ב-1874).
7 במרץ – אוטו דילס, כימאי גרמני, חתן פרס נובל (נולד ב-1876).
7 במרץ – לודוויג הירשפלד, מיקרוביולוג וסרולוג פולני, יהודי, עסק במחקר סוגי הדם ABO (נולד ב-1884)
10 באפריל – אוגוסט לומייר - מחלוצי הקולנוע (נולד ב-1862).
21 באפריל – אמיל פּוֹסְט, מתמטיקאי ולוגיקן יהודי אמריקני (נולד ב-1897).
7 ביוני – אלן טיורינג, מדען מחשב בריטי (נולד ב-1912).
13 ביולי – ז'אק בראנדנברגר, כימאי שווייצרי (נולד ב-1874).
16 ביולי – הנרי פרנקפורט, אגיפטולוג, ארכאולוג ומזרחן הולנדי (נולד ב-1897).
29 בנובמבר – אנריקו פרמי, פיזיקאי איטלקי, חתן פרס נובל (נולד ב-1901).
16 ביולי – הנרי פרנקפורט, אגיפטולוג, ארכאולוג ומזרחן הולנדי (נולד ב-1897).
1961 במדע

| 0 | 1 | 2 | 3 |
| --- | --- | --- | --- |
|  |  | 1961  במדע |  |
< · 1959 · 1960 — 1961 — 1962 · 1963 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
הקוסמונאוט יורי גגארין הוא האדם הראשון בחלל
רשימת אירועים מדעיים עיקריים שהתרחשו ב-1961.
ארכאולוגיה

גילויים בצ'יצ'ן איצה - עיר מתקופת המאיה, אתר מורשת עולמית.
חפירות בצ'טלהויוק - אתר מתקופת האבן בטורקיה.
אסטרונומיה וחקר החלל

31 בינואר – ארצות הברית משגרת חללית עם קוף כחלק מתוכנית מרקורי.
12 בפברואר – ברית המועצות משגרת חללית ונרה 1 - חללית ראשונה ששוגרה לכיוון כוכב לכת אחר (נוגה).
12 באפריל – ברית המועצות משגרת בן אדם ראשון לחלל - יורי גגארין.
26 באפריל – גילוי קרינת גמא קוסמית.
7 במאי – ארצות הברית משגרת חללית עם אלן שפרד, אסטרונאוט אמריקאי ראשון.
25 במאי – הנשיא ג'ון קנדי מכריז על תוכנית אפולו שמטרתה להנחית אדם על הירח לפני תום העשור.
ביוכימיה

מרשל וורן נירנברג  והיינריך מתאי (J. Heinrich Matthaei) מפענחים את הקוד הגנטי ותפקודו בסינתזה של חלבון.
חואן אורו (Joan Oró) מדגים אפשרות לייצור נוקלאוטיד מחומרים כימיים. זוהי פריצת דרך לגילוי תהליך בריאה ספונטנית (אביוגנזה) ומוצא החיים.
זואולוגיה

9 בנובמבר – פרסום המהדורה הראשונה של הקוד הבינלאומי לקביעת שמות בזואולוגיה, ובכך הוגדרה שיטה טקסונומית בינלאומית אחידה.
טכנולוגיה

רישום פטנט של דיסק אופטי, תקליטור וידאו אנלוגי.
כימיה

גילוי לורנציום, יסוד כימי מלאכותי מס' 103, באוניברסיטת ברקלי.
מתמטיקה

סטיבן סמייל (Stephen Smale) הוכיח את השערת פואנקרה למימד מעל 4.
פיזיקה

כנס סולווה ה-12 - תורת השדות הקוונטית
ספרד מצטרפת ל-CERN, המרכז הגדול בעולם לחקר חלקיקים, ממוקם על גבול שווייץ-צרפת, יוגוסלביה עוזבת
רפואה

תחילת שימוש בשתל שבלולי, התקן אלקטרוני המאפשר לכבדי שמיעה וחרשים לשמוע.
גילוי MRSA, חיידק עמיד לאנטיביוטיקה, גורם זיהום נפוץ בבתי חולים.
התרופה תלידומיד הוצאה משימוש לאחר ששימשה לטיפול בבחילות אצל נשים הרות וגרמה ללידת תינוקות בעלי מומים מולדים קשים.
איבופרופן, מקבוצת התרופות נוגדות דלקת שאינן סטרואידים מיוצרת לראשונה.
תחילת ביצוע הניסוי של מילגרם, ניסוי בפסיכולוגיה חברתית הבוחן את הציות לסמכות.
תיאור תסמונת ויליאמס, תסמונת גנטית נדירה, הנגרמת בגלל פגיעה כרומוזומלית.
פרסים

פרס נובל
פרס נובל לפיזיקה - רוברט הופשטטר, על מחקריו החלוציים על פיזור אלקטרונים בגרעין האטום, והגילויים שנבעו מכך לגבי מבנה הנוקליאונים, ורודולף מוסבאואר, על מחקריו בנוגע לבליעה רזוננטית של קרינת גמא וגילוי האפקט הקרוי על שמו
פרס נובל לכימיה - מלווין קלווין, על מחקריו בעניין ספיגת פחמן דו-חמצני בצמחים.
פרס נובל לפיזיולוגיה ורפואה - גאורג פון בקשי (Georg von Békésy) על הבהרת מבנה ותפקוד שבלול האוזן הפנימית.
פרס ישראל
מדעי הרוח - יחזקאל קוטשר
מדעי החיים - אהרן קציר, אורה קדם
נולדו

17 בפברואר – אנדריי קורוטאייב, אנתרופולוג, היסטוריון כלכלי, וסוציולוג רוסי.
15 באפריל – קרול גריידר, ביולוגית מולקולרית אמריקנית, כלת פרס נובל לפיזיולוגיה או לרפואה על הגילוי כיצד הכרומוזומים מוגנים על ידי הטלומרים ותגלית האנזים טלומראז.
10 בדצמבר – עודד שרם, מתמטיקאי ישראלי שעסק בתורת השדות הקונפורמיים ובתורת ההסתברות (נהרג ב-2008)
19 בדצמבר – אריק קורנל (Eric Allin Cornell), פיזיקאי אמריקאי, חתן פרס נובל בפיזיקה על הפקה של עיבוי בוז-איינשטיין.
נפטרו

4 בינואר – ארווין שרדינגר, פיזיקאי אוסטרי שהתפרסם בזכות תרומתו למכניקת הקוונטים ובפרט פיתוח משוואת שרדינגר וניסוי מחשבה בשם החתול של שרדינגר. חתן פרס נובל. נולד ב-1887.
6 באפריל – ז'ול בורדה - רופא ומיקרוביולוג בלגי, אחד מחלוצי האימונולוגיה, שותף בתגליות בתחום חקר מערכת החיסון, חתן פרס נובל, נולד ב-1870.
4 ביוני – ויליאם אסטבורי, חלוץ בשימוש בדיפרקצית קרני X לשם קביעת מבנה מרחבי של חלבונים (נולד ב-1898).
6 ביוני – קרל גוסטב יונג, פסיכולוג ופסיכיאטר שווייצרי, ממשיך דרכו של זיגמונד פרויד (נולד ב-1875)
11 באוגוסט – יוֹן בַּארְבְּוּ, שם העט של דן בַּארְבְּיליאָן, מתמטיקאי ומשורר רומני (נולד ב-1895).
20 באוגוסט – פרסי ברידג'מן, פיזיקאי אמריקאי, המציא ציוד ליצירה וחקר תכונות פיזיקליות של חמרים בתנאי לחץ גבוה, חתן פרס נובל לפיזיקה (נולד ב-1882).
1927 במדע

| 0 | 1 | 2 | 3 |
| --- | --- | --- | --- |
|  |  | 1927  במדע |  |
< · 1925 · 1926 — 1927 — 1928 · 1929 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1927.
אסטרונומיה

אוסף צילומים של אדוארד ברנרד פורסם תחת הכותרת "האטלס המצולם של אזורים נבחרים בשביל החלב"
טכנולוגיה

פתיחת קו גינזה, הקו הראשון של הרכבת התחתית של טוקיו והראשון שנבנה ביבשת אסיה
7 בספטמבר – פילו פרנסוורת' (Philo Farnsworth) הציג את מצלמת הווידאו האלקטרונית הראשונה (image dissector)
טכנולוגיה > תעופה

20-21 במאי - טיסה של צ'ארלס לינדברג מניו יורק לפריז.
5 ביוני – הקמת חברה לחקר טיסות חלל בגרמניה.
4 בנובמבר – שיא מהירות חדש - 479 קמ"ש.
כימיה

מחקרים של פריץ לונדון (Fritz London) וולטר הייטלר (Walter Heitler) מסבירים התנהגות הקשר הקוולנטי במולקולת המימן בעזרת מכניקת הקוונטים ובכך מניחים יסוד לכימיה קוונטית
פיזיקה

ורנר הייזנברג מפרסם את עקרון האי-ודאות שהפך עקרון יסוד במכניקת הקוונטים
הוכחת ניסיונית של השערת דה ברויי על דואליות גל-חלקיק של האלקטרון
ניסוח קירוב בורן-אופנהיימר, המאפשר פתרון משוואת שרדינגר עבור מולקולות
ניסוח תאוריית הקשר הערכי על ידי ולטר הייטלר ופריץ לונדון
אפריל – ז'ורז' למטר פרסם מאמר בו הוצגו רעיונות של המפץ הגדול וחוק האבל
כנס סולווה ה-5 מתכנס בבריסל בראשות הנדריק לורנץ. הנושא, אלקטרונים ופוטונים, הכנס מתאפיין בוויכוחים סוערים על מכניקת הקוונטים, עקרון אי הוודאות והגישה הריאליסטית מול האינסטרומנטליזם בפילוסופיה של המדע
פרסים

פרס נובל לפיזיקה - ארתור קומפטון, פיזיקאי אמריקאי על גילוי האפקט הקרוי על שמו וצ'ארלס וילסון, פיזיקאי אנגלי, על שיטתו לגרום למסלולי חלקיקים טעונים חשמלית להיות נראים באמצעות עיבוי אדים (ראו: תא ערפל)
פרס נובל לכימיה, היינריך אוטו וילנד, כימאי גרמני, על מחקרו בתחום חומצות מרה
פרס נובל לפיזואולוגיה או לרפואה - יוליוס ואגנר-יאורג (Julius Wagner-Jauregg), על ריפוי שיתוק כללי של חולי עגבת על ידי הדבקה במלריה
נולדו

13 בינואר – סידני ברנר, ביולוג יהודי דרום אפריקאי, חתן פרס נובל לפיזיולוגיה או לרפואה על חלקו במחקר הגנטי של התפתחותם של איברים שונים ותיכנות מותם של תאים בעזרת אורגניזם המודל נמטודה
29 בינואר – לואיס אורי (Lewis Urry), כימאי קנדי, ממציא סוללת אלקליין (נפטר ב-2004)
16 במרץ – ולדימיר קומארוב, הקוסמונאוט הסובייטי הראשון שטס לחלל יותר מפעם אחת, והאדם הראשון שנספה בטיסה לחלל (נהרג ב-1967)
10 באפריל – מרשל וורן נירנברג (נפטר ב-2010), ביוכימאי אמריקאי יהודי, חתן פרס נובל לפיזיולוגיה או לרפואה על תיאור הקוד הגנטי ותפקודו בסינתזה של חלבון
20 באפריל – אלכסנדר מילר, פיזיקאי שווייצרי ממוצא יהודי, חתן פרס נובל לפיזיקה על חלקו בגילוי מוליכי על בטמפרטורה גבוהה
9 במאי – מנפרד אייגן (Manfred Eigen), כימאי גרמני, עסק בביופיזיקה, חתן פרס נובל בכימיה על מחקר של תגובות כימיות מהירות מאוד
24 ביוני – מרטין פרל, פיזיקאי יהודי אמריקאי, חתן פרס נובל לפיזיקה על גילוי לפטון טאו (נפטר ב-2014)
28 ביולי – פרנק שרווד רולנד, כימאי אמריקאי, חתן פרס נובל לכימיה על חלקו במחקר בכימיה אטמוספירית, ובפרט על נושא הידלדלות שכבת האוזון. מחקר זה הביא לשינויים בינלאומיים בתעשייה הכימית (נפטר ב-2012)
9 באוגוסט – מרווין מינסקי, מדען אמריקאי יהודי המתמחה בתחום הבינה המלאכותית, חתן פרס טיורינג (נפטר ב-2016)
18 באוגוסט – מרווין האריס, אנתרופולוג אמריקאי, פיתח את הגישה התאורטית שנקראת מטריאליזם תרבותי (נפטר ב-2001)
4 בספטמבר – ג'ון מקארתי, מדען מחשב אמריקאי ממוצא אירי ויהודי, חוקר בתחום המדעים הקוגניטיביים, חלוץ בחקר הבינה המלאכותית, האינטרנט ומערכות שיתוף זמן, חתן פרס טיורינג (נפטר ב-2011)
8 באוקטובר – סזר מילשטיין, ביוכימאי יהודי ארגנטינאי ובריטי, חתן פרס נובל לפיזיולוגיה או לרפואה על חלקו בגילוי הנוגדנים המונקלוניים (נוגדנים חד שבטיים), הבנת התפקיד של מוטציות סומטיות בהבשלה של תגובות אימוניות (נפטר ב-2002)
12 בנובמבר – יוטקה טניאמה, מתמטיקאי יפני, ידוע בעיקר בזכות השערת טניאמה-שימורה שעזרה בהוכחת המשפט האחרון של פרמה (נפטר ב-1958)
12 בדצמבר – רוברט נויס, פיזיקאי אמריקאי, ממייסדי החברות פיירצ'יילד סמיקונדקטור ואינטל, ממציאי המעגל המשולב ומיקרו-מעבדים (נפטר ב-1990)
נפטרו

3 בינואר – קרל רונגה (Carle David Tolmé Runge), מתמטיקאי גרמני, אבי שיטות רונגה-קוטה לפתרון משוואות דיפרנציאליות
21 בינואר – צ'ארלס וורן, ארכאולוג בריטי, מראשוני הארכאולוגים שחפרו בירושלים (נולד ב-1840)
5 ביולי – אלברכט קוסל, כימאי גרמני, חתן פרס נובל לפיזיולוגיה או רפואה על גילוי ההיסטון, חלבון שאחראי לאריזה הצפופה במיוחד של הדנ"א בכרומוזום (נולד ב-1853)
2 באוקטובר – סוונטה ארהניוס, כימאי שוודי, חתן פרס נובל לכימיה על התאוריה האלקטרוליטית של הדיסוציאציה, ממייסדי מדע הכימיה הפיזיקלית, נתן הסבר פיזיקלי למשוואת ארניוס, המקשרת בין טמפרטורה לקצב תגובה כימית (נולד ב-1859)
2 בדצמבר – פאול גרות, מינרלוג וקריסטלוגרף גרמני, הסביר את הקשר בין התרכובת הכימית למבנה הגביש (נולד ב-1843)
24 בדצמבר – ולדימיר בכטרב, פסיכולוג רוסי (נולד ב-1857)
צ'ארלס לינדברג עומד לפני "הרוח של סנט לואיס", המטוס איתו ביצע את טיסת הסולו הראשונה מעבר לאוקיינוס האטלנטי
התפשטות היקום מתוך הסינגולריות לאחר המפץ הגדול
מרשל וורן נירנברג
אלברכט קוסל
סוונטה ארהניוס
רוג'ום א-נאקה

רוג'ום א-נאקה
רוג'ום א-נאקה
מבט עילי בלילה
רוג'ום א-נאקה (בערבית: رُجُوم النَاقَة, תעתיק מדויק: רג'ום אל-נאקה) הוא אתר במורדות המזרחיים של מדבר יהודה, ששימש כבסיס משטרה ירדני משנות ה-50 של המאה ה-20 ועד מלחמת ששת הימים. פירוש השם "רוג'ום א-נאקה" הוא "גל האבנים של הגמלה", כאשר "רֻג'ום" (رُجُوم) משמעו גל אבנים או תלולית אבנים, ו"נאקה" (النَاقَة) מתייחס לגמלה, סמל למדבר ולנוודים באזור.
המתחם נבנה כחלק מרשת של שישה בסיסי משטרה, שנפרשו מדרום הר חברון ועד מצפה דרגות. הבסיס נבנה על פי עקרונות אדריכליים שפיתחו הבריטים בתקופת המנדט, במטרה להגן על הגבולות ולשמור על הסדר במדבר. הבניין שוכן בגובה 395 מטר מעל פני הים, על הגדה הצפונית של נחל ערוגות התיכון, ומהווה נקודת תצפית אסטרטגית עם נוף המשקיף על הרי ירושלים, הרי עבר הירדן, הרודיון, מעלה עמוס, תקוע, והרי חברון.
תיאור המבנה

המבנה המרכזי של רוג'ום א-נאקה כולל חצר פנימית המוקפת חדרי משמר, שני מגדלי תצפית עם חרכי ירי, אורווה, חדר גנרטור, שירותים ובור מים ממזרח למבנה. מדרום למבנה המשטרה, ניתן למצוא רוג'ום עתיק – שרידי מיצד הלניסטי-רומי ששמר על הדרך העתיקה מעין גדי לתקוע. המשטרה הוקמה בתבנית "מיקי מאוס". משטרות "מיקי מאוס" נבנו בצורה מרובעת כשבשתי פינות מנוגדות נבנו מגדלי שמירה עגולים ובולטים בצורת "אוזניים". ברחבי הארץ הוקמו מספר משטרות במבנה זה.
שימוש היסטורי

המבנה שימש את המשטרה הירדנית עד מלחמת ששת הימים, ולאחר מכן ננטש. במהלך השנים, קירות הבטון של המבנה נהרסו בחלקם, והאזור התמלא בגרפיטי.
ראו גם

משטרות ירדניות בדרום יהודה
הארי אייקינס-אריטי

הארי לסלי אייקינס-אריטי (באנגלית: Harry Leslie Aikines-Aryeetey;‏ נולד ב-29 באוגוסט 1988) הוא אצן בריטי. זוכה מדליית ארד באליפות העולם (ברלין 2009) ופעמיים אלוף אירופה (ציריך 2014 וברלין 2018) בריצת שליחים 4x100 מטר, זוכה מדליית ארד באליפות אירופה (ציריך 2014) ואלוף בריטניה (2020) בריצת 100 מטר.
ביוגרפיה

אייקינס-ארייטיי נולד בקארשלטון בלונדון להורים גנאים. הוא למד בבית הספר התיכון גרינשו בסוטון, לונדון בין השנים 2000–2006.
ביוגרפיה > 2005

באליפות העולם לנוער עד גיל 18 שנערכה במרקש, מרוקו ביולי 2005 הוא זכה בשתי מדליות זהב, בריצת 100 מטר בתוצאנה של 10.35 שניות ובריצת 200 מטר בתוצאה של 20.91 שניות. באותה שנה הוא נבחר לספורטאי הצעיר של השנה של ה-BBC ולכוכב השנה העולה של התאחדות האתלטיקה הבינלאומית, לאחר שהחנ לספורטאי הראשון שזכה במדליות זהב הן בריצת 100 מטר והן בריצת 200 מטר באליפות העולם לנוער.
ביוגרפיה > 2006

באליפות העולם לנוער עד גיל 20 שנערכה בבייג'ינג, הרפובליקה העממית של סין ב-16 באוגוסט 2006 הוא זכה בשתי מלדיות, זהב וארד. מדליית זהב בריצת 100 מטר בתוצאה של 10.37 שניות, לפני ג'סטין ורנר מקנדה (10.39 שניות) ויוהאן בלייק מג'מייקה (10.42 שניות) ומדליית ארד בריצת שליחים 4x100 מטר בתוצאה של 39.24 שניות, אחרי ג'מייקה (39.05 שניות) וארצות הברית (39.21 שניות).
ביוגרפיה > 2007

בשנת 2007 הוא סבל משברים קלים בעמוד השדרה שעלולים היו להשפיע על התפתחות המאוחרת שלו ולכן הומלץ לו לנוח ולא להתאמן. לאחר תקופת התאוששות של אחד עשר חודשים, הוא חזר לפעילות.
ביוגרפיה > 2009 > מדליית ארד באליפות עולם

באליפות העולם שנערכה בברלין, גרמניה ב-22 באוגוסט הוא זכה במדליית ארד בריצת שליחים 4x100 מטר ביחד עם סיימון ויליאמסון, טיירון אדגר ומרלון דבוניש בתוצאה של 38.02 שניות, אחרי ג'מייקה שקעה שיא עולם חדש של 37.31 שניות וטרינידד וטובגו שקבעה שיא לאומי חדש של 37.62 שניות.
ביוגרפיה > 2010

באליפות העולם באולם שנערכה בדוחה, קטר במרץ 2010 הוא קבע בשלב המוקדמות בריצת 60 מטר תוצאה של 6.72 שניות ועלה לשלב חצי הגמר מהמקום העשירי. בשלב חצי הגמר הוא לא סיים את ריצת 60 מטר.
ביוגרפיה > 2011

באליפות העולם שנערכה בדאיגו, קוריאה הדרומית בסוף אוגוסט 2011 הוא סיים במקום 13 בריצת 100 מטר בתוצאה של 10.23 שניות. נוסף לכך, הרביעייה הבריטית בריצת שליחים 4x100 מטר עלתה לשלב הגמר אך לא סיימה את הריצה.
ביוגרפיה > 2013

באליפות העולם שנערכה במוסקבה, רוסיה באוגוסט 2013 הוא סיים במקום 22 בריצת 100 מטר בתוצאה של 10.34 שניות. בשלב המוקדמות הוא קבע תוצאה של 10.16 שניות ועלה מהמקום ה-16. בריצת שליחים 4x100 מטר הרביעייה הבריטית שסיימה שלישית נפסלה, לאחר העברת מקל לא תקינה.
ביוגרפיה > 2014 > אלוף אירופה

באליפות אירופה שנערכה בציריך, שווייץ 2014 הוא זכה בשתי מדליות, זהב וארד. מדליית זהב בריצת שליחים 4x100 מטר בתוצאה של 37.93 שניות, לפני גרמניה (38.09 שניות) וצרפת (38.47 שניות) ומדליית ארד בריצת 100 מטר בתוצאה של 10.22 שניות, אחרי חברו לנבחרת ג'יימס דסאולו (10.06 שניות) וכריסטוף למטר מצרפת (10.13 שניות).
ביוגרפיה > 2015

באליפות העולם שנערכה בבייג'ינג, באוגוסט 2015 הוא השתתף בשלב המוקדמות בריצת שליחים 4x100 מטר. הרביעייה הבריטית עלתה לשלב הגמר שבו הוא הוחלף, אך שוב היא לא סיימה את הריצה.
ביוגרפיה > 2016

באולימפיאדת ריו דה ז'ניירו (2016) הוא סיים במקום חמישי בריצת שליחים 4x100 מטר בתוצאה של 37.98 שניות.
ביוגרפיה > 2018

באליפות אירופה שנערכה בגלאזגו, סקוטלנד באוגוסט 2018 הוא זכה במדליית זהב בריצת שליחים 4x100 מטר בפעם השנייה בתוצאה של 37.80 שניות, לפני טורקיה (37.98 שניות) והולנד (38.03 שניות).
ביוגרפיה > 2020

באליפות בריטניה שנערכה בספטמבר 2020 הוא זכה לראשונה במדליית זהב בריצת 100 מטר בתוצאה של 10.35 שניות.
שיאים אישיים

| סוג הריצה | תוצאה | מיקום | תאריך |
| --- | --- | --- | --- |
| ריצת 60 מטר | 6.55 שניות | ברמינגהאם, הממלכה המאוחדת | 13 בפברואר 2010 |
| ריצת 100 מטר | 10.08 שניות | ברמינגהאם, הממלכה המאוחדת | 13 ביולי 2013 |
| ריצת 200 מטר | 20.46 שניות | לה שו-דה-פון, שווייץ | 3 ביולי 2011 |
1951 במדע

| 0 | 1 | 2 | 3 |
| --- | --- | --- | --- |
|  |  | 1951  במדע |  |
< · 1949 · 1950 — 1951 — 1952 · 1953 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
סליל אלפא בקטע מחלבון המיוגלובין
משטח בטא
רשימת אירועים מדעיים עיקריים שהתרחשו ב-1951.
אסטרונומיה

גררד קויפר (Gerard Kuiper) משער את קיומה של חגורת קויפר
ביולוגיה

הביולוג האמריקאי ג'ורג' אוטו גי (George Otto Gey) מגדל שורת תאים נצחיים שנלקחו מגידול של סרטן צוואר הרחם ונקראו תאי הילה ומשמשים מאז במגוון מחקרים רפואיים
פריצת דרך בחקר האינסולין על ידי פרדריק סנגר, פענוח רצף חומצות האמינו בשרשרת (פוליפפטיד) B באינסולין של בקר
ניקולאס טינברגן פרסם את ספרו The Study of Instinct, ספר רב השפעה בחקר התנהגות בעלי חיים
מדעי המחשב

30 במרץ – חברת רמינגטון ראנד מייצרת את המחשב המרכזי UNIVAC הראשון, עבור משרד רישום האוכלוסין האמריקאי
21 באפריל – בניית מחשב Whirlwind - ראשון שעובד בזמן אמת עבור מערכת הביטחון של ארצות הברית
17 בנובמבר – חברת לייונס הבריטית הפעילה מחשב לשימוש תעשייתי
מחשב EDVAC שנבנה בארצות הברית לראשונה מנצל סרט מגנטי לקריאת הנתונים
המצאת A-0 על ידי גרייס הופר - מהדר ראשון בעולם
טכנולוגיה

20 בדצמבר – הפעלת תחנת הכוח הגרעינית הראשונה בעולם, באיידהו שבארצות הברית
5 ביולי – המצאת טרנזיסטור ביפולרי על ידי ויליאם שוקלי
כימיה

לינוס פאולינג יחד עם רוברט קורי והרמן ברנסון (Herman Branson) מציעים כי מבנה סליל אלפא ומשטח בטא הם המבנים הבסיסיים במבנה השניוני של חלבון
הצלחה בסינתזה של הפרוגסטין נוראטיסטרון, מרכיב משמעותי בחלק מהגלולות למניעת היריון הראשונית
פולימריזציה של פרופילן על ידי פול הוגאן (J. Paul Hogan) ורוברט בנקס (Robert Banks)
פיזיקה

מתכנס כנס סולווה ה-9 תחת הכותרת "מצב מוצק"
פיתוח פצצה טרמו-גרעינית על ידי אדוארד טלר וסטניסלב אולם
רפואה

תיאור תסמונת מינכהאוזן, "סינדרום התמכרות לבתי חולים", על ידי ריכרד אשר (Richard Asher)
פסיכולוגיה

ביצוע ניסוי הקונפורמיות של אש שהדגים כיצד קונצנזוס של קבוצה גורם ליחיד לאמץ דעה שגויה בבירור. הניסוי הפך פרדיגמה מקובלת במחקר בתחום הפסיכולוגיה החברתית
פרסים

פרס נובל
פרס נובל לפיזיקה - ארנסט וולטון וג'ון קוקרופט, על עבודתם החלוצית על טרנסמוטציה של גרעיני אטום על ידי פרוטונים מואצים מלאכותית
פרס נובל לכימיה - אדווין מקמילן וגלן תיאודור סיבורג, על תגליותיהם בתחום הכימיה של היסודות הטרנס-אורניים שהביאו לפיתוח הכימיה הגרעינית והאנרגיה האטומית
פרס נובל לפיזיולוגיה ורפואה - מקס תיילר, על פיתוח החיסון לקדחת צהובה